Rankagva

Rankagva – miestas vidurio Čilėje, 87 km į pietus nuo Santjago. Bernardo O’Higinso regiono administracinis centras. 214 tūkst. gyventojų.

Kalnakasyba, turizmas, maisto, tekstilės pramonė, žemės ūkis. Miesto apylinkės – svarbus vynuogininkystės rajonas. 40 km nuo Rankagvos yra didžiausia požeminė vario kasykla pasaulyje – El Tenjentė. Per miestą eina Panamerikos plentas, Rankagva su Santjagu sujungta metro linija. Yra universitetas.

Istorija 

Miestas 1743 m. įkurtas vicekaraliaus Chosė Manso de Velasko. Pirmasis gyvenvietės pavadinimas buvo Villa Santa Cruz de Triana. 1814 m. Rankavoje pralaimėjimą patyrė Čilės išvaduotojų pajėgos.

Sportas 

Yra „Braden Copper“ stadionas, kuriame 1962 m. vyko VII pasaulio futbolo čempionato varžybos, yra „Medialuna Monumental“ arena, kurioje vyksta kasmetinis rodeo čempionatas.

Čilės miestai